**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 15/12/2021**

**Αριθμ. Πρωτ.: 23555**

**ΑΠΟΣΠΑΣΜΑ**

**Από το πρακτικό της αριθμ. 39ης /2021 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 351**

**Σύναψη και έγκριση σχεδίου Προγραμματικής Σύμβασης μεταξύ της ‘’Περιφέρειας Στερεάς Ελλάδας’’ και του ‘’Δήμου Λεβαδέων’’ για το έργο της ΣΑΕΠ066 με Κωδικό Ενάριθμο 2021ΕΠ06600003 και τίτλο «Κατασκευή κυκλικών κόμβων», εξουσιοδότηση του Δημάρχου Λεβαδέων για την υπογραφή της και ορισμός μελών στην Κοινή Επιτροπή Παρακολούθησης.**

Στη Λιβαδειά σήμερα 14η Δεκεμβρίου 2021 ημέρα Τρίτη , ώρα 14.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων – βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 23241/10-12-2021 έγγραφη πρόσκληση του Προέδρου της (Δημάρχου Λεβαδέων)

Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα έξι (6), ήτοι:

**ΠΑΡΟΝΤΕΣ ΑΠΟΝΤΕΣ**

1. Ταγκαλέγκας Ιωάννης – Πρόεδρος 1.Παπαϊωάννου Λουκάς

2. Καλογρηάς Αθανάσιος 2.Μπράλιος Νικόλαος

3. Νταντούμη Ιωάννα

4. Καράβα Χρυσοβαλάντου – Βασιλική Aν και είχαν νόμιμα προσκληθεί

5. Μερτζάνης Κωνσταντίνος

6. Καπλάνης Κωνσταντίνος

7. Καραμάνης Δημήτριος (προσήλθε στο 3ο Θ.Η.Δ.)

Ο Προέδρος της Οικονομικής Επιτροπής εισηγούμενος το 3ο θέμα της ημερήσιας διάταξης έθεσε υπόψη των μελών το με αριθ. πρωτ. 22944/07-12-2021 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται τα παρακάτω:

*Έχοντας υπόψη:*

* *Το Ν. 3852/2010 (ΦΕΚ 87 Α/7-6-2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» (ΦΕΚ 87 Α/7-6-2010) και ειδικότερα το άρθρο 100 αυτού όπως έχει τροποποιηθεί και ισχύει σήμερα*
* *Την υπ΄ αριθμό 62/2021 (ΑΔΑ: 6ΥΝΠ7ΛΗ-Τ0Χ) Απόφαση του Περιφερειακού Συμβουλίου Στερεάς Ελλάδας με την οποία εγκρίθηκε τροποποίηση της ΣΑ ΕΠ066 του ΠΔΕ της Περιφέρειας Στερεάς Ελλάδας έτους 2021 με την ένταξη του έργου «Κατασκευή κυκλικών κόμβων» με προϋπολογισμό 1.387.000,00€*
* *Την υπ΄ αριθμό 90256/10.08.2021 (ΑΔΑ: 63ΠΣ46ΜΤΛΡ-ΕΙΝ) Απόφαση του Υφυπουργού Ανάπτυξης και Επενδύσεων περί ένταξης στο Πρόγραμμα Δημοσίων Επενδύσεων (ΠΔΕ) 2021 του έργου με τίτλο «Κατασκευή Κυκλικών κόμβων» του Δήμου Λεβαδέων προϋπολογισμού 1.387.000,00€ συμπεριλαμβανομένου του ΦΠΑ σε βάρος του προϋπολογισμού του ενάριθμου έργου 2021ΕΠ06600003 της ΣΑΕΠ 066 του Π.Δ.Ε*
* *Την υπ΄ αριθμό 275/2021 (ΑΔΑ: Ω3ΔΨΩΛΗ-Η35) απόφαση της Οικονομικής Επιτροπής περί αποδοχής της υπ΄ αριθμό 90256/10.08.2021 (ΑΔΑ: 63ΠΣ46ΜΤΛΡ-ΕΙΝ) Απόφασης του Υφυπουργού Ανάπτυξης και Επενδύσεων περί ένταξης στο Πρόγραμμα Δημοσίων Επενδύσεων (ΠΔΕ) 2021 του έργου με τίτλο «Κατασκευή Κυκλικών Κόμβων» του Δήμου Λεβαδέων προϋπολογισμού 1.387.000,00€ συμπεριλαμβανομένου του ΦΠΑ σε βάρος του προϋπολογισμού του ενάριθμου έργου 2021ΕΠ06600003 της ΣΑΕΠ 066 του Π.Δ.Ε.*
* *Το υπ΄ αριθμό 46/1-12-2021 (ΑΔΑ: 6Ι317ΛΗ-ΒΥ1) Απόσπασμα Πρακτικού της Οικονομικής Επιτροπής της Περιφέρειας Στερεάς Ελλάδας περί έγκρισης σύναψης σχεδίου Προγραμματικής Σύμβασης μεταξύ της ‘’Περιφέρειας Στερεάς Ελλάδας’’ και του ‘’Δήμου Λεβαδέων’’*
* *Το ότι το αντικείμενο της παρούσας σύμβασης αποτελεί η ανάθεση της αρμοδιότητας υλοποίησης του έργου «Κατασκευή κυκλικών κόμβων» προϋπολογισμού 1.387.000,00€ συμπεριλαμβανομένου του ΦΠΑ, από τον Φορέα Χρηματοδότησης (Περιφέρεια Στερεάς Ελλάδας) του Έργου στον Φορέα Υλοποίησης (Δήμος Λεβαδέων).*
* *Το ότι η ανάγκη σύναψης της παρούσας Προγραμματικής Σύμβασης προέκυψε αφενός μεν από το γεγονός ότι ο Δήμος Λεβαδέων είναι ο Κύριος του Έργου και αφετέρου γιατί η Περιφέρεια Στερεάς Ελλάδας έχει εξασφαλίσει την χρηματοδότηση του έργου.*
* *Ότι το έργο αφορά την κατασκευή τεσσάρων (4) κόμβων μετά των συνοδών έργων αυτών.*
* *Το ότι το έργο κρίνεται αναγκαίο, έχει αναπτυξιακό χαρακτήρα και είναι προς όφελος της τοπικής κοινωνίας και συνακόλουθα η Περιφέρεια Στερεάς Ελλάδας αντλεί ωφέλεια από τη πραγμάτωσή του.*

*Προτείνεται στα μέλη της Οικονομικής Επιτροπής όπως αποφασίσουν για*

*1. Την έγκριση σύναψης σχεδίου Προγραμματικής Σύμβασης μεταξύ της ‘’Περιφέρειας Στερεάς Ελλάδας’’ (Φορέας Χρηματοδότησης) και του ‘’Δήμου Λεβαδέων’.(Φορέας Υλοποίησης)*

*2. Τον**ορισμό ενός μέλους με τον αναπληρωτή του ως εκπρόσωπο του φορέα υλοποίησης που θα συμμετέχει στην Κοινή Επιτροπή Παρακολούθησης της Προγραμματικής Σύμβασης βάσει του άρθρου 7 αυτής*

*4. Την εξουσιοδότηση του Δημάρχου Λεβαδέων για την υπογραφή της εν λόγω Προγραμματικής Σύμβασης*

Η Οικονομική Επιτροπή λαμβάνοντας υπόψη :

-- Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

- Την υπ΄ αριθμό 275/2021 (ΑΔΑ: Ω3ΔΨΩΛΗ-Η35) απόφασή της

- Την υπ΄ αριθμό 62/2021 (ΑΔΑ: 6ΥΝΠ7ΛΗ-Τ0Χ) Απόφαση του Περιφερειακού Συμβουλίου Στερεάς Ελλάδας

-Το Σχέδιο Προγραμματικής Σύμβασης

- Την με αριθμ. πρωτ. . 22944/07-12-2021 έγγραφη εισήγηση της Δ/νσης Τεχνικών Υπηρεσιών του Δήμου Λεβαδέων

-Την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-Τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

-Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

**Α) Εγκρίνει** τη σύναψη και το Σχέδιο Προγραμματικής Σύμβασης μεταξύ της Περιφέρειας Στερεάς Ελλάδας και του Δήμου Λεβαδέων για το έργο της ΣΑΕΠ066 με Κωδικό Ενάριθμο 2021ΕΠ06600003 και τίτλο : «Κατασκευή κυκλικών κόμβων» με τους κατωτέρω όρους :

ΠΡΟΓΡΑΜΜΑΤΙΚΗ ΣΥΜΒΑΣΗ

Μεταξύ

«ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ»

και

«ΔΗΜΟΥ ΛΕΒΑΔΕΩΝ»

για την υλοποίηση του Έργου :

«ΚΑΤΑΣΚΕΥΗ ΚΥΚΛΙΚΩΝ ΚΟΜΒΩΝ»

Λαμία, …-…-2021

Στην Λαμία σήμερα την ………..……. του μηνός Νοεμβρίου του έτους 2021 οι παρακάτω συμβαλλόμενοι:

**α)** Η Περιφέρεια Στερεάς Ελλάδας, που εδρεύει στην Λαμία, όπως εκπροσωπείται νόμιμα από τον Περιφερειάρχη Φάνη Χ. Σπανό, και η οποία θα αποκαλείται στο εξής, χάριν συντομίας, ως «Φορέας Χρηματοδότησης»,

**β)** Ο Δήμος Λεβαδέων που εδρεύει στη Λιβαδειά, με ΑΦΜ 998016227 Δ.Ο.Υ ΛΙΒΑΔΕΙΑΣ, όπως εκπροσωπείται νόμιμα από τον Δήμαρχο Λεβαδέων, κο Ιωάννη Δ. Ταγκαλέγκα και ο οποίος θα αποκαλείται εφεξής, χάριν συντομίας, «Φορέας Υλοποίησης»,

**Με βάση τις διατάξεις:**

1. Του Ν. 3852/2010 (ΦΕΚ 87/Α/07-06-2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» και ιδιαίτερα του άρθρου 100 και του Άρθρου 278 (Ν.3852/2010), όπως αυτά ισχύουν.
2. Του Ν. 4555/2018 (ΦΕΚ 133/Α/13-07-2018) «Μεταρρύθμιση του θεσμικού πλαισίου της Τοπικής Αυτοδιοίκησης – Εμβάθυνση της Δημοκρατίας – Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. (Πρόγραμμα «ΚΛΕΙΣΘΕΝΗΣ Ι»)», όπως αυτός ισχύει.
3. Του Π.Δ. 148/2010 «Οργανισμός της Περιφέρειας Στερεάς Ελλάδας» (ΦΕΚ 241 Α/27.12.2010), όπως έχουν τροποποιηθεί και ισχύουν (ΦΕΚ 380/τ.Β/18-02-2016, ΦΕΚ 3847/τ.Β/30-11-2016, ΦΕΚ 4401/τ.Β/30-12-2016 και ΦΕΚ 2201/τ.Β/28-06-2017).
4. Της αριθμ. 80544/14533/22-12-2011.απόφασης Γ.Γ. Αποκεντρωμένης Διοίκησης Περιφέρειας Θεσσαλίας –Στερεάς Ελλάδας «Έγκριση Οργανισμού Εσωτερικής Υπηρεσίας Δήμου Λεβαδέων» όπως ισχύει.
5. Του ΦΕΚ 3212/30-12-2011 Τεύχος Β’ «Έγκριση Οργανισμού Εσωτερικής Υπηρεσίας Δήμου Λεβαδέων».
6. Του Άρθρου 21 «Ρυθμίσεις για τη σύναψη και εκτέλεση προγραμματικών συμβάσεων που συνάπτουν ΟΤΑ α΄ και β΄ βαθμού» του Ν. 4690/2020 (επανεκτυπωμένο λόγω λάθους ΦΕΚ 104/Α/30-05-2020), όπως αυτό ισχύει και ειδικότερα της παρ. 9 όπως αυτή αντικαταστάθηκε και ισχύει με το Άρθρο 132 του Ν. 4714/2020 (ΦΕΚ 148/Α/31-07-2020).
7. Του Π.Δ.7/18-01-2013 «Όργανα που αποφασίζουν ή γνωμοδοτούν και λοιπές σχετικές ρυθμίσεις σε θέματα έργων, μελετών και υπηρεσιών αρμοδιότητας των Περιφερειών» (ΦΕΚ 26/ Α/31-01-2013)
8. Του Ν. 4622/2019 (ΦΕΚ 133/Α/07-08-2019) «Επιτελικό Κράτος: Οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας Διοίκησης», όπως αυτός ισχύει.
9. Του Ν. 4412/2016 (ΦΕΚ 147/Α/08-09-2008) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)», όπως τροποποιήθηκε και ισχύει.
10. Του Ν.4155/2013 «Εθνικό Σύστημα Ηλεκτρονικών Δημοσίων Συμβάσεων και άλλες διατάξεις»
11. Του Ν. 3861/2010 (ΦΕΚ 112/Α/2010) «Ενίσχυση της διαφάνειας µε την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο “Πρόγραμμα Διαύγεια” και άλλες διατάξεις», όπως αυτός ισχύει.
12. Του ν.4270/2014 (Α’ 143) «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις», όπως τροποποιήθηκε και ισχύει.
13. Του ν.4281/2014 (Α’ 160) «Μέτρα στήριξης και ανάπτυξης της ελληνικής οικονομίας, οργανωτικά θέματα Υπουργείου Οικονομικών και άλλες διατάξεις», όπως τροποποιήθηκε και ισχύει.
14. Του ν.4128/2013 «Κύρωση της από 18 Δεκεμβρίου 2012 Πράξης Νομοθετικού Περιεχομένου «Κατεπείγουσες ρυθμίσεις για την οικονομική ανάπτυξη της Χώρας» και άλλες διατάξεις».
15. Του ν.4690/2020 (άρθρο 21 παρ. 1) “Ρυθμίσεις για τη σύναψη και εκτέλεση προγραμματικών συμβάσεων που συνάπτουν ΟΤΑ α' και β' βαθμού”: *«Οι προγραμματικές συμβάσεις όπου ένας εκ των συμβαλλομένων είναι ΟΤΑ α΄ ή β΄ βαθμού, δεν εμπίπτουν στις διατάξεις του άρθρου 225του ν.3852/2010 (έλεγχος νομιμότητας).».*
16. Τις διατάξεις του άρθρου 324 του Ν 4700/2020 σχετικά με τα όρια προϋπολογισμού δημοσίων συμβάσεων για τα οποία απαιτείται ο προσυμβατικός έλεγχος του Ελεγκτικού Συνεδρίου

**και έχοντας υπόψη:**

1. Την αριθ. 62/2021 Απόφαση του Περιφερειακού Συμβουλίου Στερεάς Ελλάδας (Πρακτικό 7ης Συνεδρίασης (Τακτική) 23-06-2021 (Θέμα 5ο – ΑΔΑ: 6ΥΝΠ7ΛΗ-Τ0Χ), περί τροποποίησης των ΣΑ ΕΠ066, ΕΠ366, ΕΠ766 και ΜΠ066 του Π.Δ.Ε. της Περιφέρειας Στερεάς Ελλάδας, έτους 2021 που περιλαμβάνει την χρηματοδότηση του έργου: «ΚΑΤΑΣΚΕΥΗ ΚΥΚΛΙΚΩΝ ΚΟΜΒΩΝ» με Π/Υ 1.387.000,00 €
2. Την με α.π. 90256/10-08-2021 (Α∆Α: 63ΠΣ46ΜΤΛΡ-ΕΙΝ) Συλλογική Απόφαση Έργων, με την οποία εντάχθηκε το έργο στην ΣΑΕΠ066, με κ.α 2021ΕΠ06600003 και προϋπολογισμό 1.387.000,00 €.
3. Την αριθ. 46/2021 (ΑΔΑ: 6Ι317ΛΗ-ΒΥ1) Απόφαση της Οικονομικής επιτροπής της Περιφέρειας Στερεάς Ελλάδας µε την οποία εγκρίνεται η σύναψη της παρούσας Προγραμματικής Σύμβασης, εγκρίνονται οι όροι της, η εξουσιοδότηση του κ. Περιφερειάρχη για την υπογραφή της καθώς και ο ορισμός εκπροσώπων µε τους αναπληρωτές τους για την Κοινή Επιτροπή Παρακολούθησης της Προγραμματικής Σύμβασης.
4. Την αριθμ. …………………………. απόφαση της Οικονομικής επιτροπής του Δήμου Λεβαδέων µε την οποία εγκρίνεται η σύναψη της παρούσας Προγραμματικής Σύμβασης, εγκρίνονται οι όροι της, η εξουσιοδότηση του κ. Δημάρχου για την υπογραφή της και ο ορισμός εκπροσώπων µε τους αναπληρωτές τους για την Κοινή Επιτροπή Παρακολούθησης της Προγραμματικής Σύμβασης.
5. Την αριθμ. ......../2021 πράξη του Ελεγκτικού Συνεδρίου .

**Συμφώνησαν και συναποδέχθηκαν τα παρακάτω:**

**ΆΡΘΡΟ 1**

**ΠΕΡΙΕΧΟΜΕΝΑ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ**

* ΠΕΡΙΕΧΟΜΕΝΑ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ (ΑΡΘΡΟ 1)
* ΣΚΟΠΟΣ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ (ΑΡΘΡΟ 2)
* ΑΝΤΙΚΕΙΜΕΝΟ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ (ΑΡΘΡΟ 3)
* ΣΤΟΧΟΣ ΚΑΙ ΠΕΡΙΕΧΟΜΕΝΟ ΤΟΥ ΕΡΓΟΥ (ΑΡΘΡΟ 4)
* ΤΡΟΠΟΣ ΕΚΤΕΛΕΣΗΣ ΤΟΥ ΕΡΓΟΥ (ΑΡΘΡΟ 5)
* ΟΡΓΑΝΑ ΠΟΥ ΑΠΟΦΑΣΙΖΟΥΝ ΚΑΙ ΓΝΩΜΟΔΟΤΟΥΝ ΣΕ ΘΕΜΑΤΑ ΤΟΥ ΕΡΓΟΥ (ΑΡΘΡΟ 6)
* ΕΠΙΤΡΟΠΗ ΠΑΡΑΚΟΛΟΥΘΗΣΗΣ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ (ΑΡΘΡΟ 7)
* ΠΡΟΥΠΟΛΟΓΙΣΜΟΣ - ΧΡΗΜΑΤΟ∆ΟΤΗΣΗ ΤΟΥ ΕΡΓΟΥ (ΑΡΘΡΟ 8)
* ΔΙΑΡΚΕΙΑ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ (ΑΡΘΡΟ 9)
* ΤΡΟΠΟΠΟΙΗΣΗ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ (ΑΡΘΡΟ 10)
* ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΤΩΝ ΣΥΜΒΑΛΛΟΜΕΝΩΝ (ΑΡΘΡΟ 11)
* ΑΝΤΙΣΥΜΒΑΤΙΚΗ ΣΥΜΠΕΡΙΦΟΡΑ – ΡΗΤΡΕΣ (ΑΡΘΡΟ 12)
* ΤΕΛΙΚΕΣ ΔΙΑΤΑΞΕΙΣ (ΑΡΘΡΟ 13)

**ΑΡΘΡΟ 2**

**ΣΚΟΠΟΣ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ**

Ο **Φορέας Χρηματοδότησης** προκειμένου να υλοποιηθεί το έργο με τίτλο: **«**ΚΑΤΑΣΚΕΥΗ ΚΥΚΛΙΚΩΝ ΚΟΜΒΩΝ», ενέκρινε πίστωση συνολικού ποσού 1.387.000,00 ευρώ (με ΦΠΑ),με σκοπό την εκτέλεση των απαραίτητων εργασιών που απαιτούνται για την κατασκευή κυκλικών κόμβων εντός της πόλης της Λιβαδειάς επί των οδών Θεσσαλονίκης - Αχιλλέως – Ρούμελης, Ρούμελης – Χαιρωνείας και Δελφών – Λιάκουρας.

Το έργο κρίνεται αναγκαίο και έχει αναπτυξιακό χαρακτήρα και είναι προς όφελος της τοπικής κοινωνίας. Είναι σε περιοχή εντός της χωρικής αρμοδιότητας της Περιφερειακής Ενότητας Βοιωτίας, συμβάλλοντας με τον τρόπο αυτό στην ανάπτυξη της περιοχής. ΗΠεριφέρεια Στερεάς Ελλάδας έχει εξασφαλίσει την χρηματοδότησή του με την ένταξή του στη ΣΑΕΠ 066 με κωδικό έργου 2021ΕΠ06600003.

**ΑΡΘΡΟ 3**

**ΑΝΤΙΚΕΙΜΕΝΟ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ**

Αντικείμενο της παρούσας Σύμβασης αποτελεί η ανάθεση της αρμοδιότητας υλοποίησης του έργου: «ΚΑΤΑΣΚΕΥΗ ΚΥΚΛΙΚΩΝ ΚΟΜΒΩΝ», προϋπολογισμού 1.387.000,00 ευρώ (με ΦΠΑ), το οποίο θα αναφέρεται στο εξής χάριν συντομίας «το Έργο», από τον Φορέα Χρηματοδότησης στον Φορέα Υλοποίησης.

Ειδικότερα, στο πλαίσιο υλοποίησης του Έργου και για τους σκοπούς της παρούσας σύμβασης, ο Φορέας Υλοποίησης, να εκτελέσει τις παρακάτω ενέργειες :

1) Σύνταξη της διακήρυξης και των τευχών δημοπράτησης του Έργου.

2) Διενέργεια διαδικασιών ανάθεσης και επιλογής αναδόχου σύμφωνα με την Νομοθεσία Δημοσίων Συμβάσεων.

3) Υπογραφή των σχετικών συμβάσεων.

4) Διαχείριση και επίβλεψη της κατασκευής του Έργου.

5) Παρακολούθηση χρηματοροών και εκτέλεση πληρωμών σε βάρος του προϋπολογισμού του Έργου.

6) Παραλαβή του Έργου στο σύνολό του έως και την οριστική παραλαβή.

**Ο Φορέας Υλοποίησης, δια των αρμοδίων οργάνων και του προσωπικού του, ασκεί όλα τα καθήκοντα της Προϊσταμένης Αρχής και της Διευθύνουσας Υπηρεσίας, όπως αυτά προβλέπονται στη Νομοθεσία περί Δημοσίων Έργων.**

**ΑΡΘΡΟ 4**

**ΣΤΟΧΟΣ ΚΑΙ ΠΕΡΙΕΧΟΜΕΝΟ ΤΟΥ ΕΡΓΟΥ**

 Το έργο αφορά στην εκτέλεση των παρακάτω παρεμβάσεων για την κατασκευή τεσσάρων (4) κόμβων εντός σχεδίου πόλης Λιβαδειάς και στην συμβολή των οδών;

Δημ. Ι. Περγαντά (πρώην Θεσσαλονίκης) και Ρούμελης, Δημ. Ι. Περγαντά- Αχιλλέως και Ρούμελης, Ρούμελης και Χαιρωνείας και Δημ. Χρ. Παλαιολόγου-Λιάκουρας και Ρούμελης, προκειμένου να αντιμετωπισθούν τα χρόνια κυκλοφοριακά προβλήματα που επικρατούν στα σημεία αυτά.

Συγκεκριμένα θα εκτελεστούν:

* Χωματουργικές εργασίες εκσκαφών για την δημιουργία των κόμβων
* Καθαιρέσεις πλακοστρώσεων και ασφαλτικών.
* Κατασκευές των κόμβων με συνοδά έργα αυτών όπως διευθετήσεις ομβρίων,
* κατασκευή διαβάσεων, ασφαλτικές στρώσεις, κατασκευή πεζοδρομίων πέριξ αυτών και σε συναρμογή με αυτούς
* Τοποθέτηση πινακίδων σήμανσης
* Διαγραμμίσεις οδοστρωμάτων.
* Προμήθεια και τοποθέτηση αστικού εξοπλισμού
* Εργασίες πρασίνου και άρδευσης αυτού
* Εργασίες ηλεκτροφωτισμού των κόμβων.

Οι εργασίες θα γίνουν σύμφωνα με τους ισχύοντες κανονισμούς, τα Διεθνή πρότυπα και τις οδηγίες της επίβλεψης.

**ΑΡΘΡΟ 5**

**ΤΡΟΠΟΣ ΕΚΤΕΛΕΣΗΣ ΤΟΥ ΕΡΓΟΥ**

1. Το έργο θα ανατεθεί και θα εκτελεστεί από το Δήμο Λεβαδέων, εντός της πόλης της Λιβαδειάς, σύμφωνα με την νομοθεσία που διέπει τις δημόσιες συμβάσεις έργων, προμηθειών και υπηρεσιών.

2. Η επίβλεψη και εποπτεία των κατασκευών θα γίνει σύμφωνα με τη νομοθεσία που διέπει τον φορέα υλοποίησης του έργου.

**ΑΡΘΡΟ 6**

**ΟΡΓΑΝΑ ΠΟΥ ΑΠΟΦΑΣΙΖΟΥΝ ΚΑΙ ΓΝΩΜΟΔΟΤΟΥΝ ΣΕ ΘΕΜΑΤΑ ΤΟΥ ΕΡΓΟΥ**

1. «Κύριος του έργου και Φορέας Υλοποίησης» είναι ο **Δήμος Λεβαδέων**

2. «Φορέας χρηματοδότησης» είναι η Περιφέρεια Στερεάς Ελλάδας.

3. «Διευθύνουσα Υπηρεσία» είναι το Τμήμα Συγκοινωνιακών και κτιριακών έργων της Διεύθυνσης Τεχνικών Υπηρεσιών του Δήμου Λεβαδέων, στελεχωμένη με το απαιτούμενο επιστημονικό και λοιπό προσωπικό.

4. «Προϊσταμένη Αρχή» είναι η Οικονομική Επιτροπή του Δήμου Λεβαδέων και η Διεύθυνση Τεχνικών Υπηρεσιών, σύμφωνα με τις διατάξεις των άρθρων 3 & 6 του Π.Δ.7/2013 (ΦΕΚ26 Α/31-01-2013), με τις αρμοδιότητες που περιγράφονται στο άρθρο 3 της παρούσας Π.Σ.

5. «Τεχνικό Συμβούλιο» είναι το Τεχνικό Συμβούλιο Δημοσίων Έργων της Π.Ε. Βοιωτίας.

**ΑΡΘΡΟ 7**

**ΕΠΙΤΡΟΠΗ ΠΑΡΑΚΟΛΟΥΘΗΣΗΣ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ**

Τα συμβαλλόμενα μέρη, εκτιμώντας τη σοβαρότητα του αντικειμένου της σύμβασης, συμφωνούν στη συγκρότηση της Επιτροπής Παρακολούθησης, για την παρακολούθηση της εφαρμογής της παρούσας προγραμματικής σύμβασης, στα πλαίσια εφαρμογής του άρθρου 100 παρ. 2.α. του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης−Πρόγραμμα Καλλικράτης» (Φ.Ε.Κ. 87 Α΄/7-06-10) .

Η Επιτροπή Παρακολούθησης είναι τριμελής και απαρτίζεται από εκπροσώπους από κάθε συμβαλλόμενο.

Οι εκπρόσωποι της Περιφέρειας Στερεάς Ελλάδας και του Δήμου Λεβαδέων θα ορισθούν με τις αποφάσεις των Οικονομικών Επιτροπών και θα είναι :

Δύο (2) εκπρόσωποι της Περιφέρειας Στερεάς Ελλάδας, εκ των οποίων ο ένας εκτελεί και καθήκοντα Προέδρου και ορίζονται ακολούθως:

* Παπαντωνίου Ισιδώρα ως πρόεδρος, Τοπογράφο Μηχανικό, αν. Πρ/νη Δ.Τ.Ε. Π.Ε. Βοιωτίας, με αναπληρωτή τον Καραμουσκέτα Στυλιανό υπάλληλο της Δ.Τ.Ε. Π.Ε. Βοιωτίας
* Πατσαλή Μαρία ως μέλος, Πολιτικό Μηχανικό ΤΕ, υπάλληλο της Δ.Τ.Ε.Π.Ε. Βοιωτίας, με αναπληρωτή τον Ντάη Χρήστο, Ηλεκτρολόγο Μηχανικό υπάλληλο της Δ.Τ.Ε. Π.Ε. Βοιωτίας

Ένας (1) εκπρόσωπο του Δήμου Λεβαδέων και ορίζεται ακολούθως:

* Tην ως μέλος, Πολιτικό Μηχανικό ΠΕ, υπάλληλο της Δ.Τ.Υ Δήμου Λεβαδέων, με αναπληρωτή τον , Πολιτικό Μηχανικό ΠΕ, υπάλληλο της Δ.Τ.Υ Δήμου Λεβαδέων

Η θητεία των μελών της Επιτροπής διαρκεί όσο η παρούσα σύμβαση. Στα μέλη του ανωτέρω συλλογικού οργάνου δεν χορηγείται αμοιβή / αποζημίωση σύμφωνα με τις διατάξεις του άρθρου 7 του Ν. 3833/2010.

Αντικείμενο της Επιτροπής Παρακολούθησης είναι:

1. Η παρακολούθηση και ο έλεγχος των διαδικασιών για την υλοποίηση των σκοπών της σύμβασης.

2. Ο έλεγχος της εκπλήρωσης των υποχρεώσεων των συμβαλλομένων μερών και η σύνταξη σχετικής έκθεσης σε περίπτωση παράβασης των όρων της σύμβασης.

3. Η διαπίστωση της ολοκλήρωσης των εκατέρωθεν υποχρεώσεων.

4. Η εισήγηση προς τα αρμόδια όργανα των συμβαλλομένων μερών κάθε αναγκαίου μέτρου και ενέργειας για την υλοποίηση της παρούσας. Η πέραν του εξαμήνου παράταση του χρονοδιαγράμματος, εγκρίνεται από τα αρμόδια όργανα των συμβαλλομένων μερών μετά από αναλυτική τεκμηρίωση της αίτησης παράτασης και σύμφωνη γνώμη της Κοινής Επιτροπής Παρακολούθησης.

5. Η επίλυση προβλημάτων που ενδεχομένως θα προκύψουν από την ερμηνεία και εφαρμογή της παρούσας προγραμματικής σύμβασης.

6. Η ρύθμιση λεπτομερειών και διαδικαστικών θεμάτων αναγκαίων για την εφαρμογή των όρων της παρούσας προγραμματικής σύμβασης.

7. Η πιστοποίηση γεγονότων και καταστάσεων που αποτελούν αφετηρίες δικαιωμάτων και υποχρεώσεων των συμβαλλόμενων.

Η Κοινή Επιτροπή Παρακολούθησης συγκαλείται από τον Πρόεδρό της. Στην πρόσκληση αναγράφονται τα θέματα την ημερήσιας διάταξης, ενώ ειδοποιούνται τα μέλη της εγκαίρως και εγγράφως. Χρέη γραμματέα εκτελεί μέλος της Κοινής Επιτροπής Παρακολούθησης που θα εκλεγεί στην πρώτη της συνεδρίαση.

Η Επιτροπή Παρακολούθησης θα συνεδριάζει στα γραφεία της Δ/νσης Τεχνικών Έργων της Π.Ε.Βοιωτίας, μετά από πρόσκληση του προέδρου.

Η Επιτροπή Παρακολούθησης συνεδριάζει έγκυρα με την παρουσία όλων των μελών της οποτεδήποτε αυτό κριθεί αναγκαίο. Τα πρακτικά των συνεδριάσεων της Επιτροπής θα τηρούνται και θα φυλάσσονται από τον γραμματέα της επιτροπής.

**ΑΡΘΡΟ 8**

**ΠΡΟΥΠΟΛΟΓΙΣΜΟΣ - ΧΡΗΜΑΤΟΔΟΤΗΣΗ ΤΟΥ ΕΡΓΟΥ**

1. Ο συνολικός προϋπολογισμός του έργου ανέρχεται σύμφωνα µε την τεχνοοικονομική μελέτη, στο ποσό των **1.387.000,00€** με Φ.Π.Α., το οποίο αναλύεται ως ακολούθως:

|  |  |
| --- | --- |
| **ΕΙΔΗ ΕΡΓΑΣΙΩΝ** | **ΔΑΠΑΝΗ (€)** |
| ΧΩΜΑΤΟΥΡΓΙΚΑ - ΚΑΘΑΙΡΕΣΕΙΣ | 29.539,80 |
| ΤΕΧΝΙΚΕΣ ΕΡΓΑΣΙΕΣ | 304.353,00 |
| ΑΣΦΑΛΤΙΚΑ | 191.560,00 |
| ΣΗΜΑΝΣΗ - ΑΣΦΑΛΕΙΑ – ΑΣΤ. ΕΞΟΠΛΙΣΜΟΣ | 28.601,00 |
| Η/Μ ΕΡΓΑΣΙΕΣ | 241.140,26 |
| ΕΡΓΑΣΙΕΣ ΠΡΑΣΙΝΟΥ | 25.083,59 |
| ΣΥΝΟΛΟ ΕΡΓΑΣΙΩΝ | 820.277,65 |
| Γ.Ε & Ο.Ε (18%) | 147.649,98 |
| **ΣΥΝΟΛΟ** | 967.927,63 |
| ΑΠΡΟΒΛΕΠΤΑ (15%) | 145.189,14 |
| **ΣΥΝΟΛΟ** | **1.113.116,77** |
| ΠΟΣΟ ΓΙΑ ΑΝΑΘΕΩΡΗΣΕΙΣ | 407,19 |
| ΑΠΟΛΟΓΙΣΤΙΚΑ ΧΩΡΙΣ ΓΕ&ΟΕ | **5.024,53** |
| **ΣΥΝΟΛΟ** | **1.118.548,39** |
| ΦΠΑ 24% | 268.451,61 |
| **ΣΥΝΟΛΟ** | **1.387.000,00** |

2.Το έργο χρηματοδοτείται από Πιστώσεις ΣΑΕΠ066 με κωδικό αριθμό 2021ΕΠ06600003.

3. Οι πληρωμές του έργου θα γίνονται σύμφωνα με τις περί εκτέλεσης δημοσίων έργων διατάξεις και θα γίνεται σταδιακά µε την προβλεπόμενη διαδικασία μετά από πιστοποίηση εργασιών σύμφωνα µε τις διατάξεις περί εκτέλεσης δημοσίων έργων.

4. Κάθε αύξηση της συμβατικής δαπάνης, βαρύνει αποκλειστικά τους πόρους του Δήμου Λεβαδέων.

Επισυνάπτεται ως Παράρτημα και αποτελεί αναπόσπαστο τμήμα αυτής η ανάλυση του προϋπολογισμού του έργου σε επιμέρους εργασίες σύμφωνα με το προϋπολογισμό της μελέτης.

**ΑΡΘΡΟ 9**

**ΔΙΑΡΚΕΙΑ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ**

Η παρούσα σύμβαση αρχίζει από την ημερομηνία υπογραφής της και λήγει με την οριστική παραλαβή του έργου και την παράδοσή του από τον Φορέα Υλοποίησης στον Κύριο του Έργου και έχει διάρκεια 40 μηνών.

Η διάρκεια της Προγραμματικής Σύμβασης αναλύεται ως εξής:

|  |  |
| --- | --- |
| **ΕΝΕΡΓΕΙΑ ΦΟΡΕΑ ΥΛΟΠΟΙΗΣΗΣ** | **ΔΙΑΡΚΕΙΑ ΣΕ ΜΗΝΕΣ** |
| Σύνταξη διακήρυξης και των τευχών δημοπράτησης του Έργου. | ΤΡΕΙΣ (3) |
| Διενέργεια διαδικασιών ανάθεσης και επιλογής αναδόχου σύμφωνα με την Νομοθεσία Δημοσίων Συμβάσεων | ΕΠΤΑ (7) |
| Υπογραφή των σχετικών συμβάσεων | ΤΡΕΙΣ (3) |
| Διαχείριση και υλοποίηση του Έργου | ΔΩΔΕΚΑ (12) |
| Παραλαβή του Έργου στο σύνολό του έως και την οριστική παραλαβή. | ΔΕΚΑΠΕΝΤΕ (15) |
| ΣΥΝΟΛΟ ΔΙΑΡΚΕΙΑΣ (ΜΗΝΕΣ) | ΣΑΡΑΝΤΑ (40) |

Η διάρκεια της προγραμματικής σύμβασης μπορεί να παραταθεί και δύναται να χορηγηθεί μετά από αιτιολογημένη αίτηση του ενδιαφερόμενου συμβαλλόμενου, και τη σύμφωνη γνώμη της Κοινής Επιτροπής Παρακολούθησης, με μέγιστο διάστημα παράτασης τους 12 μήνες.

Η ενδεχόμενη παράταση της χρονικής διάρκειας της προγραμματικής σύμβασης, δεν μπορεί να συνεπάγεται επέκταση του φυσικού ή οικονομικού αντικειμένου αυτής.

**ΑΡΘΡΟ 10**

**ΤΡΟΠΟΠΟΙΗΣΗ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ**

Καμία τροποποίηση της Προγραμματικής Σύμβασης δεν γίνεται όσον αφορά το φυσικό αντικείμενο του έργου και τον τρόπο εκτέλεσής του.

Με σύμφωνη γνώμη αμφοτέρων των συμβαλλομένων μερών, η παρούσα Προγραμματική σύμβαση μπορεί να τροποποιείται ή να συμπληρώνεται ως προς τους πόρους, το χρονοδιάγραμμα και τους λοιπούς όρους, καθώς επίσης να παρατείνεται η διάρκειά της.

Η μη άσκηση δικαιωμάτων, η παράλειψη υποχρεώσεων, η ανοχή καταστάσεων αντίθετων προς τη σύμβαση αυτή ή η καθυστέρηση στη λήψη μέτρων που προβλέπει η παρούσα, από οποιοδήποτε συμβαλλόμενο μέρος, δεν μπορεί να θεωρηθεί ως παραίτηση των συμβαλλομένων μερών από δικαιώματα ούτε απαλλαγή από υποχρέωσή τους ούτε αναγνώριση δικαιωμάτων στα συμβαλλόμενα μέρη, που δεν αναγνωρίζονται ρητά από την παρούσα σύμβαση.

**ΑΡΘΡΟ 11**

**ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΤΩΝ ΣΥΜΒΑΛΛΟΜΕΝΩΝ**

**Α. Η Περιφέρεια Στερεάς Ελλάδας αναλαμβάνει**

* Τη χρηματοδότηση του έργου, όπως αυτό περιγράφεται στη μελέτη και μέχρι του ποσού των **1.387.000,00** € (συμπεριλαμβανομένου του Φ.Π.Α.) .
* Να διευκολύνει με κάθε τρόπο το επιστημονικό προσωπικό που θα απασχοληθεί για την υλοποίηση του αντικειμένου της παρούσας σύμβασης στη συγκέντρωση των απαραίτητων στοιχείων και πληροφοριών.
* Να διασφαλίσει τη διαθεσιμότητα στελεχών της που γνωρίζουν σε βάθος τις δομές και τις λειτουργικές διαδικασίες και να διαθέσει στον Φορέα Υλοποίησης προσωπικό για την υλοποίηση του Έργου, εφόσον αυτό ζητηθεί.
* Να παρέχει έγκαιρα στο Φορέα Υλοποίησης την αναγκαία πληροφόρηση σχετικά με οργανωτικές ή διοικητικές αλλαγές που επηρεάζουν την υλοποίηση του Έργου
* Να συνεργάζεται με το Φορέα Υλοποίησης για την ενημέρωση του κοινού και την προβολή του Έργου.
* Τον ορισμό εκπροσώπων της στην Κοινή Επιτροπή Παρακολούθησης.

**Β. Ο Δήμος Λεβαδέων αναλαμβάνει:**

* Τη µέριµνα για την έκδοση και τυχόν αναθεώρηση των απαιτούμενων αδειοδοτήσεων και εγκρίσεων πριν από τη δημοπράτηση του έργου.
* Τη δημοπράτηση, την υπογραφή σύμβασης µε τον ανάδοχο, την επίβλεψη κατασκευής του έργου και την παραλαβή του.
* Την χρηματοδότηση κάθε επιπλέον δαπάνης µελετών και εργασιών που δεν συμπεριλαμβάνονται στη μελέτη και η ανάγκη τους προκύπτει από εγκρίσεις και αδειοδοτήσεις.
* Τη µέριµνα για την απομάκρυνση όσων κινητών ευρίσκονται επί του χώρου, ώστε να είναι δυνατή η απρόσκοπτη εγκατάσταση του εργοταξίου και η έναρξη των εργασιών.
* Τον ορισμό εκπροσώπων του στην Κοινή Επιτροπή Παρακολούθησης.
* Τη γραμματειακή υποστήριξη της Κοινής Επιτροπής Παρακολούθησης από υπάλληλό του.
* Τη µέριµνα για αποστολή στην Κοινή Επιτροπή Παρακολούθησης µέσω της Διεύθυνσης Αναπτυξιακού Προγραμματισμού της Περιφέρειας Στερεάς Ελλάδας ενός (1) αντιγράφου κάθε πιστοποίησης προς ενημέρωσή της.
* Την εν γένει ενημέρωση της Επιτροπής Παρακολούθησης για την πορεία υλοποίησης του έργου.
* Τις αιτήσεις προς τις ΔΕΚΟ, τις δαπάνες που προκύπτουν εξ αυτών και την κατασκευή όλων των απαιτούμενων συνδέσεων µε τα δίκτυα κοινής ωφελείας. Την ευθύνη για τη φύλαξη του έργου μετά τη διοικητική παραλαβή για χρήση και μέχρι την οριστική παραλαβή του.
* Την καθολική µέριµνα, μετά την οριστική παραλαβή, για τη συντήρηση του έργου και των εγκαταστάσεών του, τη φύλαξη του και γενικά τη λήψη κάθε επιπλέον μέτρου για την αποτροπή βλαβών ή καταστροφών.
* Την υποχρέωση να προσδώσει δημοσιότητα στη χρηματοδότηση του έργου από την Περιφέρεια Στερεάς Ελλάδας, µέσω ανοικτής εκδήλωσης ή ανακοίνωσης στον τοπικό τύπο και το τοπικό ραδιόφωνο.
* Τη µέριµνα για την κατασκευή ενημερωτικής πινακίδας για το έργο από τον ανάδοχο σύμφωνα µε πρότυπο σχέδιο της Περιφέρειας μετά από την υπογραφή της σύμβασης και σε κάθε περίπτωση πριν την αποπληρωμή του 1ου λογαριασμού.
* Την αποστολή στην αρμόδια Δ/νση Αναπτυξιακού Προγραμματισμού της Περιφέρειας Στερεάς Ελλάδας κάθε πιστοποίησης δαπάνης και λογαριασμό έργου που φέρει την έγκριση των Τεχνικών Υπηρεσιών του Δήµου συνοδευόμενη από όλα τα λοιπά δικαιολογητικά που απαιτούνται από το νόμο, (σε αντίγραφα) προκειμένου να προχωρούν απρόσκοπτα οι διαδικασίες πληρωμής.

**ΑΡΘΡΟ 12**

**ΑΝΤΙΣΥΜΒΑΤΙΚΗ ΣΥΜΠΕΡΙΦΟΡΑ – ΡΗΤΡΕΣ**

1. Όλοι οι όροι της παρούσας σύμβασης θεωρούνται ουσιώδεις.
2. Η παράβαση οποιουδήποτε όρου της παρούσας από έναν εκ των αντισυμβαλλομένων, παρέχει στον έτερο αντισυμβαλλόμενο το δικαίωμα να αξιώσει αποκατάσταση των συνεπειών των αντισυμβατικών ενεργειών εντός εύλογου χρόνου και σε αντίθετη περίπτωση, το δικαίωμα να καταγγείλει τη σύμβαση μονομερώς, αξιώνοντας κάθε θετική ή αποθετική ζημία του, καθώς και να εγείρει κάθε άλλη σχετική αξίωση που προβλέπεται στον νόμο ή ειδικώς στους όρους της παρούσης προγραμματικής συμβάσεως.
3. Κάθε διαφορά μεταξύ των συμβαλλομένων μερών που αφορά στην εκτέλεση και ερμηνεία των όρων της παρούσας σύμβασης η οποία δεν επιλύεται από την Κοινή Επιτροπή Παρακολούθησης της παρούσας σύμβασης, επιλύεται από τα αρμόδια Δικαστήρια.

**ΑΡΘΡΟ 13**

**ΤΕΛΙΚΕΣ ΔΙΑΤΑΞΕΙΣ**

Η παρούσα σύμβαση αφού αναγνώσθηκε και βεβαιώθηκε για το περιεχόμενό της υπογράφεται ως ακολούθως σε τέσσερα αντίτυπα (4) από τα οποία έκαστος των συμβαλλομένων θα λάβει δύο (2).

**ΟΙ ΣΥΜΒΑΛΛΟΜΕΝΟΙ**

|  |  |
| --- | --- |
| **Για το Δήμο Λεβαδέων** | **Για την Περιφέρεια Στερεάς Ελλάδος** |
| **Ο Δήμαρχος** | **Ο Περιφερειάρχης** |
|  |  |
| Ιωάννης Δ. Ταγκαλέγκας | **Φάνης Χ. Σπανός** |

**Γ. Ορίζει** εκ μέρους του Δήμου Λεβαδέων ως μέλη στην κοινή επιτροπή παρακολούθησης της προγραμματικής σύμβασης τους κάτωθι:

1) Μαριδάκη Δέσποινα υπάλληλο της Δ/νσης Τεχνικών Υπηρεσιών του Δήμου Λεβαδέων , κλάδου Π.Ε Πολιτικών Μηχανικών, ως τακτικό μέλος , με αναπληρωτή τον Μπούτσικο Γεώργιο κλάδου Π.Ε Πολιτικών Μηχανικών –υπάλληλο της ίδιας Δ/νσης

**Β**. **Εξουσιοδοτεί** τον Δήμαρχο Λεβαδέων κ. Ταγκαλέγκα Ιωάννηγια την υπογραφή της Προγραμματικής Σύμβασης καθώς και κάθε άλλου σχετικού εγγράφου .

**Η απόφαση πήρε αριθμό 351/2021.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 15-12-2021

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1. Καλογρηάς Αθανάσιος

2. Νταντούμη Ιωάννα

3. Kαράβα Χρυσοβαλάντου – Βασιλική ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος

6.Καραμάνης Δημήτριος